CELEX: C2004/300/26
Language: hu
Date: 2004-12-04 00:00:00
Title: A Bíróság ítélete (második tanács) 2004. október 7-én a C-402/02 sz. Európai Közösségek Bizottsága kontra Francia Köztársaság ügyben (Tagállami kötelezettségszegés – 89/48/EGK és 92/51/EGK irányelv – Oklevelek elismerése – Közszolgálati kórházakra és a területi közszolgálati tisztségviselőkre szakosodott gondozók szakmai munkavégzéshez való joga – A „szabályozott szakma” fogalma – Szakmai tapasztalat – EK 39. cikk)

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/13
            
         
      A BÍRÓSÁG ÍTÉLETE
   
   (második tanács)
   2004. október 7-én
   a C-402/02 sz. Európai Közösségek Bizottsága kontra Francia Köztársaság ügyben (1)
   
   (Tagállami kötelezettségszegés - 89/48/EGK és 92/51/EGK irányelv - Oklevelek elismerése - Közszolgálati kórházakra és a területi közszolgálati tisztségviselőkre szakosodott gondozók szakmai munkavégzéshez való joga - A „szabályozott szakma” fogalma - Szakmai tapasztalat - EK 39. cikk)
   (2004/C 300/26)
   Az eljárás nyelve: francia
   A C-402/02. sz. Európai Közösségek Bizottsága (meghatalmazott: M. Patakia és D. Martin) kontra Francia Köztársaság (meghatalmazott: G. de Bergues és A. Colomb) ügyben, az EK 226. cikke alapján kötelezettségszegés megállapítása iránt 2002. november 12-én benyújtott kereset tárgyában, a Bíróság (második tanács), tagjai C. W. A. Timmermans (előadó), a tanács elnöke, C. Gulmann, J.-P. Puissochet, J. N. Cunha Rodrigues és F. Macken, bírák, főtanácsnok: A. Tizzano, hivatalvezető: R. Grass, 2004. október 7-én meghozta ítéletét, amelynek rendelkező része a következő:
   
               1)
            
            
               A Francia Köztársaság azzal, hogy egyrészt a kórházi közszolgálatban, másrészt az önkormányzati közszolgálatban foglalkoztatott szaknevelők szakmájába történő bejutás tekintetében nem szabályozta a legalább hároméves szakoktatást és szakképzést lezáró felsőfokú oklevelek elismerésének általános rendszeréről szóló, 1988. december 21-i tanácsi irányelv és a 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló, 1992. június 18-i 92/51/EGK tanácsi irányelv előírásainak megfelelő oklevelek kölcsönös elismerésére vonatkozó eljárást, illetve fenntartott egy olyan nemzeti szabályozást és a diplomák elismerését végző bizottság azon gyakorlatát, amely nem írta elő a migráns munkavállalók szakmai gyakorlatának figyelembe vételét, nem teljesítette az említett irányelvek és az EK 39. cikke alapján fennálló kötelezettségeit.
            
         
               2)
            
            
               A Bíróság kötelezi a Francia Köztársaságot a költségek viselésére.
            
         
      (1)  HL C 323., 2002.12.21.